તેણે મેરેથોન પૂરી કર્યા બાદ પચાસ વરસ પહેલાંની ક્ષણો યાદ કરતાં કહ્યું હતું કે મેં જ્યારે દોડવાની શરૂઆત કરી હતી કે થોડી જ ક્ષણો બાદ એક કદાવર, દાઢીવાળા માણસે મને ખભાથી પકડી. હું કંઈ મારા બચાવમાં કશું કરું તે પહેલાં મને પાછળ ધકેલતાં બોલ્યો કે મારા રસ્તા વચ્ચેથી બાજુ હટી જા, મારે દોડવાનું છે. એ નંબર મને પાછો આપ. આ બન્યું ૩ કિલોમીટર દોડ્યા બાદ જ્યારે મેં પાછળ જોયું તો મને અટકાવવા માટે એક ટ્રક ભરીને પુરુષો આવ્યા હતા. તેઓ મારા ચેસ્ટ પરથી નંબર ખેંચી લેવાનો પ્રયત્ન કરતા હતા તો મીડિયાનું ટોળું મારા ફોટા પાડવા માટે પડાપડી કરી રહ્યા હતા. સ્ટાર ઈવેન્ટ હું જ હતી. તે સમયે મારા મનમાં બસ એક જ ધ્યેય હતું મેરેથોન પૂરું કરવાનું.